Diari Oficial de la Generalitat Valenciana


Sumari del DOGV 9227, del 01-12-2021 (2021/12117)

DECRET 182/2021, de 12 de novembre, del Consell, de modificació del Catàleg de forests d'utilitat pública de la província de València per permuta de parcel·les amb l'Ajuntament de La Yesa.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9227

Data del DOGV
:   01-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12297


Data del document
:   12-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

DECRET 182/2021, de 12 de novembre, del Consell, de modificació del Catàleg de forests d'utilitat pública de la província de València per permuta de parcel·les amb l'Ajuntament de La Yesa. [2021/12023]  
L'Ajuntament de La Yesa ha sol·licitat l'autorització de la permuta de la totalitat de la parcel·la 291 del polígon 11, de la seua propietat, ubicada al paratge «Corral del Chero» del terme municipal de La Yesa, per part de la parcel·la 361, polígon 8, ubicada al paratge de la «Cañada del Chero», pertanyent a la forest del Catàleg de forests de domini públic i utilitat pública de la província de València núm. 162, denominada «El Carrascal, Los Llanos y Las Umbrías», situada al terme municipal de La Yesa i pertanyent a la Generalitat, que donarà continuïtat a la forest núm. 162.  
A conseqüència d'aquesta sol·licitud, la Conselleria d'Agricultura, Desenvolupament Rural, Emergència Climàtica i Transició Ecològica ha instruït l'expedient corresponent, de conformitat amb el que es disposa en els articles 16 i 17 de la Llei 43/2003, de 21 de novembre, de forests i en els articles 11, 13, 24, 26 i 31 del Reglament de la Llei forestal de la Comunitat Valenciana, aprovat pel Decret 98/1995, de 16 de maig, del Consell, en el qual han quedat acreditats tant els requisits exigits per l'article 16 de la Llei 43/2003, per a autoritzar l'exclusió i la permuta d'una part d'una forest catalogada, com la seua conveniència, ja que la forest quedarà més compacta, amb menys fites i amb menys guardats, la qual cosa en millorarà considerablement la gestió i la conservació, i el perímetre es reduiria en un total de 894,3 m.  
  
Per tant, es considera que hi ha un interés públic prevalent per a fer la permuta, per la qual cosa és procedent accedir a la sol·licitud de l'interessat i modificar el Catàleg de forests de domini públic i utilitat pública de la província de València mitjançant l'aprovació del corresponent decret.  
Per tot això, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica conforme amb el Consell Jurídic Consultiu, prèvia deliberació del Consell, en la reunió de 12 de novembre de 2021,  
  
  
DECRETE  
  
Primer. Desafectació del domini públic i descatalogació dels terrenys sol·licitats.  
Es desafecta del domini públic i s'exclou del Catàleg de forests de domini públic i utilitat pública una superfície de 4,4010 ha, de la parcel·la 361 del polígon 8 (part) del cadastre de rústica del terme municipal de La Yesa.  
La parcel·la té una cabuda total d'11,5779 ha i forma part completament de la forest del Catàleg de forests de domini públic i utilitat pública núm. 162 denominada «El Carrascal, Los Llanos y Las Umbrías», situada al terme municipal de La Yesa i pertanyent a la Generalitat. La superfície sol·licitada està situada entre les fites del 192 al 199 del perímetre exterior, al paratge «Cañada del Chero».  
  
Segon. Autorització de la permuta  
S'autoritza la permuta, acordada entre la Generalitat i l'Ajuntament de La Yesa, relativa als terrenys corresponents a la parcel·la 361 del polígon 8 (part) del cadastre de rústica del terme municipal de La Yesa pertanyents a la forest del Catàleg de forests de domini públic i utilitat pública núm. 162 denominada «El Carrascal, Los Llanos y Las Umbrías», situada al terme municipal de La Yesa i propietat de la Generalitat, per altres que són propietat de l'Ajuntament de La Yesa, d'una superfície de 9,1628 ha, que representen la totalitat de la parcel·la núm. 291 del polígon 11, del cadastre del terme municipal de La Yesa, al paratge «Corral del Chero».  
  
Tercer. Afectació al domini públic i catalogació dels terrenys oferits  
  
S'afecta el domini públic i s'inclouen en la forest del Catàleg de forests de domini públic i utilitat pública núm. 162 denominada «El Carrascal, Los Llanos y Las Umbrías», situada al terme municipal de La Yesa i pertanyent a la Generalitat, la totalitat de la parcel·la oferida per l'Ajuntament de La Yesa, núm. 291 del polígon 11 del cadastre del terme municipal de La Yesa, ubicada al paratge «Corral del Chero» amb una superfície de 9,1628 ha.  
  
Quart. Modificació del catàleg  
Es modifica la inscripció de la forest del Catàleg de forests de domini públic i utilitat pública núm. 162 denominada «El Carrascal, Los Llanos y Las Umbrías», situada al terme municipal de La Yesa i pertanyent a la Generalitat, que queda de la manera següent:  
Forest: El Carrascal, Los Llanos y Las Umbrías, La Jarilla i altres  
Número: 162.  
Terme municipal: La Yesa  
Província: València  
Partit judicial: Llíria  
Pertinença: Generalitat:  
Superfície pública: 1505,8318 ha.  
Superfície total: 1514,0617 ha  
Superfície guardats: 8,2299 ha  
Nombre guardats: 3.  
Servituds: pas de ramats per les veredes que travessen la forest i de pas pels camins i les sendes d'aquesta.  
Límits:  
Nord: parcel·la «El Carrascal y Los Llanos»: forest Los Cuatro Barrancos propietat de l'Ajuntament de La Yesa. Parcel·la «Las Umbrías»: finques particulars camí vell de La Yesa a Villar del Arzobispo. Parcel·la «La Jarilla»: finques particulars i camí. Parcel·la «El Sabinar y Loma Belda»: vereda de ramats. Parcel·la «Pieza Roya»: finques particulars. Parcel·les «Corral del Chero»: finques particulars.  
Est: parcel·la «El Carrascal y Los Llanos»: pista de Torrijos, vereda de ramats i forest propietat de l'Ajuntament de La Yesa. Parcel·la «Las Umbrías»: finques particulars i camí de Los Enebrales. Parcel·la «La Jarilla»: camí de Manzanera i carretera de La Yesa a Arcos de las Salinas. Parcel·la «El Sabinar y Loma Belda»: finques particulars. Parcel·la «Pieza Roya»: finques particulars. Parcel·les «Corral del Chero»: finques particulars.  
Sud: parcel·la «El Carrascal y Los Llanos»: finques particulars, vereda de ramats, camí d'El Salinar, finques particulars, camí de La Abejuela, finques particulars i confluència de la rambla d'Ahíllas amb el barranc Majano. Parcel·la «Las Umbrías»: forest propietat de l'Ajuntament de La Yesa. Parcel·la «La Jarilla»: camí d'El Pozuelo i d'El Prado Laita. Parcel·la «El Sabinar i Loma Belda»: camí vell de La Yesa a Villar del Arzobispo. Parcel·la «Pieza Roya»: finques particulars. Parcel·les «Corral del Chero»: finques particulars.  
Oest: parcel·la «El Carrascal y Los Llanos»: rambla d'Ahíllas i finques particulars. Parcel·la «Las Umbrías»: senda d'El Colladito i forest propietat de l'Ajuntament de La Yesa. Parcel·la «La Jarilla»: finques particulars i camí d'El Pozuelo. Parcel·la «El Sabinar i Loma Belda»: finques particulars. Parcel·la «Pieza Roya»: finques particulars. Parcel·les «Corral del Chero»: finques particulars.  
  
Cinqué. Formalització de la permuta  
La permuta haurà de ser elevada a escriptura pública, a costa de l'Ajuntament de La Yesa, que la inscriurà en el Registre de la Propietat i lliurarà còpia autoritzada a la Conselleria d'Agricultura, Desenvolupament Rural, Emergència Climàtica i Transició Ecològica perquè conste en el Catàleg de forests de domini públic i utilitat pública.  
  
  
Sisé. Replantejament i senyalització  
L'Ajuntament de La Yesa haurà de col·locar en l'acte de replantejament, a càrrec seu, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial de València de la Conselleria d'Agricultura, Desenvolupament Rural, Emergència Climàtica i Transició Ecològica.  
Seté. Adequació del Registre de la Propietat i del Cadastre Immobiliari  
L'Ajuntament de La Yesa adequarà a càrrec seu en el Registre de la Propietat la cabuda i la descripció de les finques de la seua propietat, i farà constar la confronta d'aquestes amb la forest d'utilitat pública número 162 del Catàleg de forests de domini públic i utilitat pública de la província de València pels seus límits. Es procedirà de la mateixa manera respecte al Cadastre Immobiliari.  
Tots els honoraris notarials i registrals, impostos i arbitris que s'originen per aquest atorgament (tant els derivats dels terrenys oferits com dels terrenys sol·licitats), seran satisfets íntegrament pel sol·licitant.  
  
  
Huité. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
Contra aquest decret, les persones interessades podran interposar recurs contenciós administratiu en el termini de dos mesos comptats a partir de l'endemà de ser publicat, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la jurisdicció contenciosa administrativa.  
  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de ser publicat en el Diari Oficial de la Generalitat Valenciana, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de novembre de 2021  
  
El president de la Generalitat,  
XIMO PUIG I FERRER  
  
La consellera d'Agricultura, Desenvolupament Rural,  
Emergència Climàtica i Transició Ecològica,  
MIREIA MOLLÀ HERRERA